Hanslope

**Hanslope** er en landsby og verdslig sogn i det seremonielle grevskapet Buckinghamshire i England. Den ligger i underkant av 7&nbsp;km nordvest for Newport Pagnell, tilsvarende i underkant av 7&nbsp;km nord for Stony Stratford, og 13&nbsp;km nord for sentrale Milton Keynes. Det administreres som en del av den enhetlige myndigheten Milton Keynes (distrikt). Jernbanelinjen West Coast Main Line mellom terminalen London Euston og Glasgow i Skottland går gjennom den vestlige delen av sognet, bare 1,6&nbsp;km vest for landsbyen.

I henhold til folketellingen i 2011 bor det 2 238 innbyggere i landsbyen.

## Stedsnavnet
Stedsnavnet har utviklet seg i århundrenes løp. På 1000-tallet var det mangfoldig stavet som *Hammescle, Hanslepe* eller *Anslepe*. I *[[Domesday Book]]* (1086) ble den omtalt som *Hanslape*, et navn den hadde frem til viktoriansk tid, skjønt varianter som *Anslap*, *Anslapp* og *Hanslapp* kunne også forekomme så sent som tidlig på 1700-tallet. Navnet er av angelsaksisk opphav, og betyr «Hamas skråning» eller «Hamas gjørmete sted». Hama er et angelsaksisk mannsnavn.

## Historie
Den lokale godsherren bygde 1100-tallet et festning i utkanten av sognet, og bebyggelsen omkring dette ble etter hvert en egen landsby, Castlethorpe. Borgsherren, William Mauduit, mistet både festningen og sine eiendommer i Hanslope i 1215, da han skal ha planlagt et opprør mot kong Johan uten land. Etter kongens død ble festningen revet, men han fikk tilbake herregården og en stor eiendom i Hanslope. Han anla en stor park der, som det fortsatt finnes levninger av. Isabel Mauduit var mor til William de Beauchamp, 9. jarl av Warwick (1237–1298). Fra 1293 bevitner charter at jarlen hadde et ukentlig marked i Hanslope på torsdagene og en tredagers årlig marked ved den religiøse markeringen av apostelen Jakob, det vil si 24., 25. og 26. juli. Statusen som markedsby (*[[Bystatus#Engelsktalende land|town]]*) falt bort senere.

I 1697 trakk den framstående urmakeren Joseph Knibb (1640–1711) seg tilbake fra London og til Hanslope, anskaffet seg Green End Farm på 230 acre eller 93 hektar. Til tross for sin pensjonering fortsatte ha å skru sammen klokker, en del av disse har overlevd.

Blondeindustrien blomstret i Buckinghamshire i viktoriansk tid, og produksjonen i Hanslope var vurdert på begynnelsen av 1800-tallet som en av de beste. I 1862 var det rundt 500 kvinner og barn i sognet som var sysselsatt i denne industrien.

## Litteratur
* Beeson, C.F.C. ([1962] 1989): *Clockmaking in Oxfordshire 1400–1850*, 3. utg., Oxford: Museum of the History of Science. ISBN 0 903364 06 9, s. 8, 118, 120, 122–125, 184–186
* Page, W.H., red. (1927): *A History of the County of Buckingham*, bind 4. Victoria County History. s. 346–362.
* Pevsner, Nikolaus (1960): *Buckinghamshire. The Buildings of England*. Harmondsworth: Penguin Books, ISBN 0 14 071019 1, s. 155–156.
* Reed, Michael (1979):* The Buckinghamshire Landscape. The Making of the English Landscape*. London: Hodder & Stoughton. ISBN 0-340-19044-2, s. 125, 130, 136, 159, 190.

## Referanser


## Eksterne lenker
* 
* Hanslope & District Historical Society , historie, befolkningsstatistikk, gamle fotografier etc.
*  Hanslope Methodist Chapel, historie og nyere hendelser
*  Hanslope Cricket Club, Hanslope, landsbyen cricketklubb
* Hanslope Gospel Hall , og historie og bilder